Kamerūnas sieviešu futbola izlase
Kamerūnas sieviešu futbola izlase ir nacionālā sieviešu futbola komanda, kas pārstāv Kamerūnu starptautiskās futbola sacensībās. Izlasi pārvalda Kamerūnas Futbola federācija. FIFA Pasaules kausa sievietēm finālturnīrā pirmo reizi spēlēja 2015. gadā, kad iekļuva astotdaļfinālā. Arī 2019. gada Pasaules kausā sasniedza astotdaļfinālu. Vasaras olimpiskajās spēlēs izlase ir spēlējusi vienu reizi — 2012. gadā, zaudējot visās trīs grupu turnīra spēlēs. Āfrikas Nāciju kausā Kamerūnas futbolistes četras reizes (1991, 2004, 2014, 2016) ir izcīnījušas otro vietu. 2019. gada martā FIFA Pasaules rangā sievietēm izlase bija 46. vietā.